
Nr.89, datë 28.1.2008

PËR NDRYSHIMIN E PËRGJEGJËSISË SË ADMINISTRIMIT TË SIPËRFAQES 470,8 m2, PJESË E PRONËS NR.180 “BATALIONI I POLICISË USHTARAKE”, SAUK, TIRANË, NGA MINISTRIA E MBROJTJES TE MINISTRIA E PUNËVE PUBLIKE, TRANSPORTIT DHE TELEKOMUNIKACIONIT, PËR DREJTORINË E PËRGJITHSHME TË RRUGËVE, DHE PËR NJË NDRYSHIM NË VENDIMIN NR.515, DATË 18.7.2003 TË KËSHILLIT TË MINISTRAVE “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË MBROJTJES”

Në mbështetje të nenit 100 të Kushtetutës dhe të neneve 13 e 15 të ligjit nr.8743, datë 22.2.2001 “Për pronat e paluajtshme të shtetit”, me propozimin e Ministrit të Mbrojtjes, Këshilli i Ministrave
 
VENDOSI:

1. Sipërfaqja 470,8 m2, në pronën nr.180 “Batalioni i Policisë Ushtarake”, reparti ushtarak nr.4002, Sauk, në përgjegjësi administrimi të Ministrisë së Mbrojtjes të kalojë në përgjegjësi administrimi të Ministrisë së Punëve Publike, Transportit dhe Telekomunikacionit, për Drejtorinë e Përgjithshme të Rrugëve, për t’u përdorur për rehabilitimin e rrugës Sauk, Tiranë.
2. Kjo sipërfaqe, sipas genplanit, që i bashkëlidhet këtij vendimi, të hiqet nga lista e inventarit të pronave të paluajtshme shtetërore,  miratuar me vendimin nr.515, datë 18.7.2003 të Këshillit të Ministrave.
3. Ministrisë së Punëve Publike, Transportit dhe Telekomunikacionit i ndalohet t’i ndryshojë destinacionin pronës së përcaktuar në këtë vendim.
4. Ngarkohen Ministri i Mbrojtjes, Ministri i Punëve Publike, Transportit dhe Telekomunikacionit dhe kryeregjistruesi i Pasurive të Paluajtshme të Republikës së Shqipërisë të ndjekin procedurat e nevojshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMІNІSTRІ
Sali  Berisha


[image: vendim 89 harta 1]





[image: harta 2]
image1.png
B
Ly

‘Wpsfoud & yseniogz pbu DIDNSH
B Prodd 23 8z0q 9u anypsy syysd
Mpodes o ussald au sabnuy 14Ny Junusyg

S

- TW SL870LY (ZS+i§)oumysyfbiod » elbeuadig
das ) uyny
sabnu 1 agny _——

sabnu y (SHY  —~—

ojeuoideu S96nl 33 UCIDIZOdSIpP 3u }3YIA 3} op ap N'd 23 31103 LAD} 1 wnnony
’ ajearejysn eidljod




image2.png
NIIA & PEREUY,

FE KQflgp g 3£

SRS S L AP .% ¥3,
“.%' i\ 3 é 7“\ ?&u‘ ™ Fi\

ST s
RGEE AT FROJCET

I
LR sty




